
ที่  มท ๐๘๑๖.4/ว					       กรมส่งเสริมการปกครองท้องถิ่น
							       ถนนนครราชสีมา เขตดุสิต กทม. ๑๐๓๐๐
						           มกราคม ๒๕๖9
[bookmark: _Hlk118117434][bookmark: _Hlk117599637]เรื่อง  ขอความร่วมมือประชาสัมพันธ์ เชิญชวนบุคลากรในสังกัด ร่วมเรียนรู้การสร้างวินัยจราจรในเด็กปฐมวัย
เรียน  ผู้ว่าราชการจังหวัด (ตามบัญชีรายชื่อแนบท้าย)
สิ่งที่ส่งมาด้วย  สำเนาหนังสือโครงการศูนย์พัฒนาเด็กเล็กร่วมสร้างวัฒนธรรมความปลอดภัยทางถนน           	     ที่ ว. 07/2568 ลงวันที่ 29 ธันวาคม 2568         	       จำนวน 1 ฉบับ
ด้วยกรมส่งเสริมการปกครองท้องถิ่นได้รับแจ้งจากโครงการศูนย์พัฒนาเด็กเล็กร่วมสร้างวัฒนธรรมความปลอดภัยทางถนนว่า สำนักงานกองทุนสนับสนุนการสร้างเสริมสุขภาพ (สสส.) ได้สนับสนุนให้เกิดการขับเคลื่อนงานศูนย์พัฒนาเด็กเล็กร่วมสร้างวัฒนธรรมความปลอดภัยทางถนนขึ้น โดยเชื่อมประสานความร่วมมือกับ 5 หน่วยงานหลัก ประกอบด้วย 1) กรมส่งเสริมการปกครองท้องถิ่น 2) กรมป้องกันและบรรเทาสาธารณภัย 3) สำนักงานเลขาธิการคุรุสภา 4) สำนักงานหลักประกันสุขภาพแห่งชาติ และ 5) กองทุนสนับสนุนการสร้างเสริมสุขภาพ เพื่อร่วมกันบูรณาการขับเคลื่อนความปลอดภัยทางถนน โดยมีเป้าหมายเพื่อสนับสนุนพัฒนาวิชาชีพครู ในการขยายผลความรู้ ร่วมกันปลูกฝังจิตสำนึกที่ดี สร้างวินัยในเด็กปฐมวัย และส่งเสริมศูนย์พัฒนาเด็กเล็กปลอดภัยทางถนน โดยการมีส่วนร่วมของท้องถิ่น ชุมชน จึงกำหนดจัดอบรมพัฒนาศักยภาพ เสริมสร้างความรู้ การสร้างวินัยจราจร ระดับปฐมวัย สำหรับครู บุคลากรทางการศึกษา ผู้บริหารท้องถิ่น เจ้าหน้าที่ และผู้ที่สนใจเข้าอบรมเชิงปฏิบัติการขับเคลื่อนงานศูนย์พัฒนาเด็กเล็ก
ร่วมสร้างความปลอดภัยทางถนน 4 จังหวัด (สุราษฎร์ธานี เชียงใหม่ อุบลราชธานี สุพรรณบุรี) ในวันที่ 31 มกราคม, 15, 28 กุมภาพันธ์ และ 14 มีนาคม 2569 เวลา 08.30 – 17.00 น. และผ่านระบบออนไลน์ 
กรมส่งเสริมการปกครองท้องถิ่นพิจารณาแล้ว เพื่อให้เกิดประโยชน์ต่อศูนย์พัฒนาเด็กเล็ก
สังกัดองค์กรปกครองส่วนท้องถิ่น ในการขับเคลื่อนงานศูนย์พัฒนาเด็กเล็กร่วมสร้างวัฒนธรรมความปลอดภัยทางถนน จึงขอความร่วมมือจังหวัดแจ้งประชาสัมพันธ์กิจกรรมอบรมพัฒนาศักยภาพ เสริมสร้างความรู้ การสร้างวินัยจราจรระดับปฐมวัย สำหรับครู บุคลากรทางการศึกษา ผู้บริหารท้องถิ่น เจ้าหน้าที่ และผู้ที่สนใจเข้าอบรมเชิงปฏิบัติการขับเคลื่อนงานศูนย์พัฒนาเด็กเล็กร่วมสร้างความปลอดภัยทางถนน 4 จังหวัด (สุราษฎร์ธานี เชียงใหม่ อุบลราชธานี สุพรรณบุรี) ให้องค์กรปกครองส่วนท้องถิ่นที่มีศูนย์พัฒนาเด็กเล็กในสังกัดทราบ รายละเอียดปรากฏตามสิ่งที่ส่งมาด้วย 
	จึงเรียนมาเพื่อโปรดพิจารณา
ขอแสดงความนับถือ

	  อธิบดีกรมส่งเสริมการปกครองท้องถิ่น
กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก	
โทร. ๐ - ๒๒๔๑ – ๙๐00  ต่อ 5344
ไปรษณีย์อิเล็กทรอนิกส์ saraban@dla.go.th
ผู้ประสานงาน นางสาวกุลิสรา จำปาหอม โทร. 09 6723 1135

